Yks’ hyvä, toinen parempi
Mä vanha epäiliä yhä emmin:
 kenenkä noista neitosista nain;
 mä tuolta äsken kuuman suukon sain,
 vaan tämä katsoo kaikkein tulisemmin.

 Ei, tuota kultakutria mä lemmin! –
 suloisin sentään tyttö tummatukka,
 verraton punaposki, tulikukka,
 miks’ tuota hoksinut en aikaisemmin.

 Tuon otan, tämän tyhmemmille hylkään,
 näin tuumin, vaihdan niinkuin rukkasia,
 vaan kaupan loppu lienee lopen nolo.

 Ne kaikki alkaa luottaa taivaan ylkään,
 ja minä, joka hyljin kukkasia,
 saan vanhanpojan päivät – poikapolo..

Kasperi Tanttu.

Lähde: Vapauden joululehti: 5-v:nen julkaisu. 1911. Vapaus-lehti, Mikkeli.

Kasperi Tanttu
Runot
Vapaus
1911